Κόμμα Πειρατών

Κόμμα Πειρατών (σουηδικά: Piratparti) είναι ένα όνομα που έχουν υιοθετήσει πολιτικά κόμματα σε διαφορετικές χώρες. Τα Κόμματα Πειρατών έχουν ως βασικές αρχές την προάσπιση των Δικαιωμάτων του πολίτη, την άμεση και συμμετοχική δημοκρατία (με εξαίρεση το Κόμμα Πειρατών Ελλάδας που απέρριψε την άμεση δημοκρατία σε συνέδριο το 2013Τελικά Κείμενα ΑΡΧΩΝ & ΚΑΤΑΣΤΑΤΙΚΟΥ 2013), τη διαφάνεια, την αλλαγή του νομικού πλαισίου που αφορά τα πνευματικά δικαιωμάτα και τις εμπορικές πατέντες, την ελεύθερη διασπορά της γνώσης (Ελεύθερο περιεχόμενο), την προστασία της ιδιωτικότητας καθώς και τη διαφύλαξη των δικαιωμάτων των χρηστών στο Διαδίκτυο.

 Ιστορικό 
Το πρώτο Κόμμα Πειρατών ιδρύθηκε στη Σουηδία, τον Ιανουάριο του 2006 από τον Ρίκαρντ Φάλβινκε. Το όνομα του κόμματος προέρχεται από το Piratbyrån («Πειρατικό Γραφείο»), μια οργάνωση που δημιουργήθηκε για να στηρίξει ανθρώπους που αντιτίθενται στις ιδέες της πνευματικής ιδιοκτησίας. Μέλη του Piratbyrån είχαν προηγουμένως ιδρύσει την ιστοσελίδα ανταλλαγής αρχείων “The Pirate Bay”. Το Piratbyrån είναι το Σουηδικό κομμάτι της οργάνωσης PiratGruppen με έδρα τη Δανία, που ονομάστηκε έτσι ως αντίδραση στην οργάνωση AntiPiratGruppen. Κατά συνέπεια, ο όρος «πειρατικό» που είχε προηγουμένως χρησιμοποιηθεί από τη βιομηχανία μουσικής και κινηματογράφου στις εκστρατείες κατά της  παραβίασης των πνευματικών δικαιωμάτων αποτελεί επανοικειοποίηση του όρου.
Το 2006 πήρε μέρος στις Γενικές εκλογές στη Σουηδία συγκεντρώνοντας ποσοστό 0,63% (το τρίτο μεγαλύτερο για κόμματα εκτός του κοινοβουλίου). Έλαβε επίσης μέρος στις Ευρωεκλογές του 2009, συγκεντρώνοντας ποσοστό 7,1%, εκλέγοντας έναν Ευρωβουλευτή.Ημερησία: "Οι... Πειρατές κούρσεψαν τις Βρυξέλλες!"

Το παράδειγμα της δημιουργίας του Πειρατικού Κόμματος ακολούθησαν σειρά από χώρες σε ολόκληρο τον κόσμο, αποδεικνύοντας ότι οι θέσεις του Κόμματος Πειρατών βρίσκουν ανταπόκριση σε πολίτες ανεξαρτήτως της χώρας που διαμένουν.
Τον Οκτώβριο του 2006 ιδρύεται το Διεθνές Κόμμα Πειρατών, που αποτελεί τη διεθνή οργάνωση των κομμάτων, μέλη της οποίας είναι τα Εθνικά Κόμματα Πειρατών.

Στις 18 Σεπτεμβρίου 2011, τo «Κόμμα των Πειρατών του Βερολίνου» (γερμανικά: Piratenpartei Berlin) συγκέντρωσε 8.9% στις τοπικές εκλογές της «πόλης-κράτους» του Βερολίνου.New York Times: "In Berlin, Pirates Win 8.9 Percent of Vote in Regional Races"

Τον Απρίλιο του 2012, δημοσκοπήσεις εμφάνισαν το «Κόμμα Πειρατών Γερμανίας» (γερμανικά: Piratenpartei Deutschland) ως τρίτο κόμμα, με ποσοστό που υπερβαίνει το 13%.

Η Διακήρυξη της Ουψάλα 
Το 2009 διεξήχθη το συνέδριο του Διεθνούς Κόμματος Πειρατών στην Ουψάλα (Σουηδία). Τα Ευρωπαϊκά Πειρατικά Κόμματα συμφώνησαν σε κοινή διακήρυξη των στόχων τους για τις Ευρωεκλογές του 2009.
Τα σημαντικότερα σημεία της διακήρυξης είναι:
 Αλλαγή του νόμου περί Πνευματικής Ιδιοκτησίας, με εξαίρεση της μη εμπορικής χρήσης από την εφαρμογή του. Μείωση του χρόνου προστασίας  της πνευματικής ιδιοκτησίας  (copyright), την κατάργηση τεχνικών Ψηφιακής Προστασίας Πνευματικών Δικαιωμάτων σε κάθε επίπεδο υλικού ή λογισμικού.
 Αλλαγή του νόμου αναφορικά με τις πατέντες, με ιδιαίτερη έμφαση σε τεχνολογίες και μεθόδους που άπτονται της ζωής (σπόροι, γενετικές μεταλλάξεις σε φυτά και ζώα) και το λογισμικό, εξαιρώντας τα από την προστασία.
 Ενίσχυση της ελευθερίας των πολιτών, διαφάνεια στην διακυβέρνηση, μείωση του απαιτούμενου χρόνο για τις Δικαστικές αποφάσεις, ισότητα απέναντι στη Δικαιοσύνη , ενίσχυση της ελευθερίας έκφρασης καθώς και επέκταση του δικαιώματος της Ανωνυμίας στις κάθε μορφής επικοινωνίες.

 Εκπροσώπηση σε χώρες 
Το Κόμμα Πειρατών Ελλάδας ήταν μέλος του Ευρωπαϊκού Πειρατικού Κόμματος και της Διεθνούς των Πειρατικών Κομμάτων, αλλά το 2025 αποχώρησε από το Ευρωπαϊκό Πειρατικό Κόμμα και από τη Διεθνή των Πειρατικών Κομμάτων. Η απόφαση, που ελήφθη κατά το 12ο Συνέδριο του κόμματος, ανέφερε ότι οι δυο αυτοί σχηματισμοί «πλέον έχουν εγκαταλείψει την αντιρατσιστική, δημοκρατική, αντιμιλιταριστική, φιλειρηνική, υπέρ της ισότητας, ισοτιμίας, ελευθερίας κι αυτοδιάθεσης των λαών, ουσία της Πειρατικής Ιδεολογίας, δεν παράγουν καμία πολιτική προστιθέμενη αξία, δεν επιτρέπουν τον παραγωγικό κι εποικοδομητικό πολιτικό διάλογο». 

Η Διεθνής των Πειρατικών Κομμάτων (Pirate Parties International - PPI) είναι μια οργάνωση που υποστηρίζει τα πειρατικά κόμματα σε όλο τον κόσμο. Προσφέρει μια κοινή πλατφόρμα για διεθνή συνεργασία και παρέχει βοήθεια σε πειρατικά κόμματα να ξεκινήσουν στη χώρα τους. Πειρατικά κόμματα που συμμετέχουν σε αυτόν τον υπό διαμόρφωση οργανισμό Pirate Parties International που φιλοδοξεί να αποτελέσει τον επίσημο διεθνή πειρατικό φορέα υπάρχουν στις παρακάτω χώρες:

 Αυστρία: Πειρατικό Κόμμα της Αυστρίας (Piratenpartei Österreich)
 Βέλγιο: (Piratenpartij / Parti Pirate)
 Βουλγαρία: (Piratska Partia/Пиратска Партия)
 Γαλλία: (Parti Pirate)
 Γερμανία: Κόμμα Πειρατών Γερμανίας (Piratenpartei Deutschland)
 Δανία: (Piratpartiet)
 Ελβετία: (Piratenpartei Schweiz)
 Εσθονία: (Eesti Piraadipartei)
 Ηνωμένο Βασίλειο: (Pirate Party UK)
 Ισπανία: (Partido Pirata)
 Ιταλία: (Partito Pirata Italiano)
 Καναδάς: (Pirate Party of Canada / Parti Pirate du Canada)
 Κροατία: (Pirate Party of Croatia / Piratska Stranka Hrvatske)
 Λουξεμβούργο: (Piratepartei Lëtzebuerg)
 Ολλανδία: (Piratenpartij Nederland)
 Σουηδία: Κόμμα Πειρατών Σουηδίας (Piratpartiet)
 Τσεχία: (Česká pirátská strana)
 Τυνησία: (Tunisian Pirate Party)
 Φινλανδία: Piraattipuolue

 Αργεντινή: (Partido Pirata Argentino)
 Αυστραλία: (Pirate Party Australia)
 Βοσνία και Ερζεγοβίνη: (Piratska Partija Bosna i Hercegovina / Пиратска Партија Босна и Херцеговина)
 Βραζιλία: (Partido Pirata do Brasil)
 Ηνωμένες Πολιτείες: (United States Pirate Party)
 Ιρλανδία: (Pirate Party Ireland / Páirtí Foghlaithe na hÉireann)
 Καζακστάν: (Қазақстан Қарақшылар Партиясы)
 Κύπρος: (Pirate Party Cyprus)
 Λεττονία: (Piratu Partija)
 Λευκορωσία: (Партия пиратов Беларуси)
 Λιθουανία: (Lietuvos Piratų Partija)
 Μαρόκο: (Pirate Party of Morocco)
 Μεξικό: (Partido Pirata Mexicano)
 Νέα Ζηλανδία: (Pirate Party of New Zealand)
 Νεπάλ: (Pirate Party Nepal)
 Ουκρανία: (Pirate Party Of Ukraine / Піратська Партія України)
 Ουρουγουάη: (Partido Pirata en Uruguay)
 Πολωνία: (Partia Piratów)
 Πορτογαλία: (Partido Pirata Português)
 Ρουμανία: (Partidul Piraţilor din România)
 Ρωσία: (Пиратская партия России)
 Σερβία: (Piratska Partija Srbije)
 Σλοβακία: (Slovenská pirátska strana)
 Σλοβενία: (Piratska stranka Slovenije)
 Τουρκία: (Korsan Partisi)
 Χιλή: (Partido Pirata de Chile)

 Δείτε επίσης 
Κόμμα Πειρατών Ελλάδας

 Παραπομπές 

 Εξωτερικοί σύνδεσμοι 

 Διεθνής Οργάνωση των Κομμάτων Πειρατών
 The Pirate Party Οι θέσεις του Κόμματος από την επίσημη ιστοσελίδα του Σουηδικού Κόμματος Πειρατών


Κατηγορία:Πολιτική και τεχνολογία